Ine Johannessen i Vergeforeningen mener situasjonen er uholdbar. Foto: Marit Gjellan

– Situasjonen er helt uholdbar, og ikke alle skjønner hva som har skjedd. Politiaksjonen skapte frykt og misforståelser, og mange afghanere går nå under jorda, sier Ine Johannessen i Vergeforeningen til Dagbladet.

Hun sier noen havner i andre europeiske land, mens andre går under jorda i Norge. Vergeforeningen mener de er sårbare og kan havne i prostitusjon eller tvangsarbeid.

Liste på 140 navn

Politiet pågrep 73 afghanske menn for umiddelbar utsendelse på asylmottak over hele landet i aksjonen for to uker siden. Mens 11 ble løslatt fordi Politiets utlendingsenhet ikke anså det var risiko for å unndra seg utsendelse, ble 62 fengslet i Oslo tingrett.

Mange av begrunnelsene for utvisning er at mennene er eldre enn de selv har oppgitt, og at de er gitt en alder over 18 år. Kun fem av de fengslede hadde oppgitt en fødselsdato før 1991, skriver Dagbladet.

I forbindelse med aksjonen for to to uker siden skal politiet ha operert med en liste på 140 navn. Dette har ført til stor frykt blant afghanere i Norge, sier Johannessen. Hun frykter at asylsøkerne kan havne kan havne i prostitusjon eller tvangsarbeid.

UNE avviser feil

Jostein Løken i Advokatforeningen sier til Dagbladet at saken viser systemsvikt hos Utlendingsmyndighetene. Løken har saksøkt staten for bruken av omdiskutert alderstesting. Ingun Hallen i UNE avviser at alderstestingen er feil.

– Fra vår side står vi for de aldersvurderingene som er gjort, og mener det er riktig å betrakte disse guttene som voksne, sier Halle til avisa.

Politiet skal ha planlagt utsendelse av et stort antall afghanere i dag, lørdag, mandag og 12. desember.